María Luísa de Parma

María Luísa de Parma, nada en Parma o 9 de decembro de 1751 e finada en Roma o 2 de xaneiro de 1819, foi raíña consorte de España como esposa de Carlos IV, de quen era prima carnal polo lado paterno.

 Traxectoria 
 Orixes familiares e primeiros anos 
Era neta de Lois XV de Francia, irmá de Fernando I de Borbón-Parma e prima carnal dos reis franceses Lois XVI, Lois XVIII e Carlos X.

Filla de Filipe I, duque de Parma e da princesa Luísa Isabel de Francia, filla do rei Lois XV, segundo moitos historiadores recibiu unha educación discutíbel, baixo a influencia do controvertido abade sensualista francés Étienne Bonnot de Condillac (1715-1780), quen defendía certas liberdades en canto a moralidade que, naquela época, resultaban impropias das damas nobres.

 Matrimonio 

En 1765 contraeu matrimonio co príncipe de Asturias, futuro Carlos IV; eran primos irmáns por vía paterna e parentes próximos pola vía materna de María Luísa.

En 1788 converteuse en raíña consorte de España tras producirse a morte do seu sogro o rei Carlos III e ser recoñecido como rei de España o seu esposo, Carlos IV.

María Luísa de Parma exerceu unha grande influencia sobre o seu marido. De carácter caprichoso, chegou a participar en numerosos episodios polos que foi considerada, xa na súa época, unha muller intrigante e, para moitos, depravada. 

Sufriu unha ostensíbel deterioración física polos múltiples partos, o que lle deu un aspecto pouco grato que aumentou a súa impopularidade. Ela, porén, estaba orgullosa dos seus brazos torneados e procurou embelecerse con xoias e custosos vestidos de manga curta importados de París, tal como testemuñan diversos retratos de Goya.

Estivo enfrontada con numerosos membros da Corte española do momento. Destacou a rivalidade que mantiveron a raíña e a duquesa de Alba, musa de Goya. Tamén tivo desavinzas coa duquesa de Osuna.

Entre os numerosos amantes que se atribuíron á raíña María Luísa destaca Manuel Godoy, un antigo membro da Garda de Corps que alcanzou unha influencia política notábel porque gozou dunha elevada capacidade para manipular a María Luía e ao propio rei Carlos IV.

A sinatura do tratado de Fontainebleau e 1807, por decisión de Godoy, provocou a entrada do exército francés en España. O descontento da poboación foise estendendo, ao que se sumaron as intrigas dalgúns sectores da corte que organizaron unha conxura (realmente, un golpe de Estado) na que tomou parte o seu propio fillo, o príncipe de Asturias, Fernando, futuro Fernando VII.

O 17 de marzo de 1808 tivo lugar un levantamento popular (Motín de Aranjuez) que logrou a caída de Manuel Godoy e a primeira abdicación de Carlos IV no seu fillo Fernando. 
miniatura|Manuel Godoy retratado en 1792 por Francisco Bayeu.
Napoleón Bonaparte aproveitou a situación para intervir en España e forzar a abdicación de Carlos IV en Fernando e a renuncia deste aos seus dereitos de sucesión.

Napoleón obrigounos a acudir a Baiona, onde se produciu o penoso episodio que tivo lugar o 5 de maio de 1808 en dita localidade francesa e coñecido como as abdicacións de Baiona.

María Luísa acompañou o seu marido ao desterro, primeiro en Francia, confinados por Napoleón en Compiègne, e posteriormente en Roma, onde faleceu, reinando xa o seu fillo Fernando en España, o cal ordenou o traslado dos restos dos seus pais para seren enterrados no Panteón dos Reis do Mosteiro do Escorial.

 Descendencia 
María Luísa e Carlos IV tiveron catorce fillos (á parte destes, a raíña tivo 10 embarazos máis que acabaron todos en abortos espontáneos, o cal suma un total de 24 embarazos):
miniautra|300px|A familia de Carlos IV, pintura de Goya.

 Carlos Clemente (1771-1774) 
 Carlota Xoaquina (1775-1830), raíña consorte de Portugal 
 María Luísa (1777-1782) 
 María Amalia (1779-1798), que casou con só 16 anos de idade co seu tío o infante Antonio Pascual de Borbón 
 Carlos Domingos (1780-1783) 
 María Luísa (1782-1824), raíña consorte de Etruria 
 Carlos Francisco (1783-1784) 
 Filipe Francisco (1783-1784) 
 Fernando VII (1784-1833), rei de España. 
 Carlos María (1788-1855), pretendente carlista. 
 María Isabel (1789-18), raíña consorte das Dúas Sicilias. 
 María Tareixa (1791-1794) 
 Filipe María (1792-1794) 
 Francisco de Paula (1794-1865), duque de Cádiz.

 Antepasados 

 Filmografía 
Películas nas que aparece o personaxe de María Luísa de Parma.

AnoFilmeDirectorActriz que interpreta a raíña2006 Os fantasmas de Goya Miloš Forman Blanca Portillo1999 Volavérunt Bigas Luna Stefania Sandrelli1995 Carlota Xoaquina, Princesa do Brasil Carla Camurati Vera Holtz

 Véxase tamén 

 Bibliografía 
 Rubio, María José (2009): Reinas de España. Siglos XVIII al XXI. De María Luisa Gabriela de Saboya a Letizia Ortiz. Madrid: La Esfera de los Libros. ISBN 978-84-9734-804-1.

 Outros artigos 
 Manuel Godoy
 Tratado de Fontainebleau
 Motín de Aranjuez
 Abdicacións de Baiona

Categoría:Princesas consortes de Asturias
Categoría:Casa de Borbón
Categoría:Raíñas consortes de España
Categoría:Nados en Parma
Categoría:Nados en 1751
Categoría:Finados en 1919
Categoría:Reinado de Carlos IV